钦定古今图书集成/明伦汇编/官常典/第295卷 > 阿邻
## 钦定古今图书集成/明伦汇编/官常典/第295卷 > 阿邻

按《金史宗雄传》：宗雄子阿邻，颖悟辩敏，通女直、契丹
大小字及汉字。幼时尝入宫，熙宗见而奇之曰：“是儿
他日必能宣力国家。”年十八，授定远大将军，为顺天
军节度使。天德二年，用廉迁益都尹，兼山东东路兵
马都总管，历泰宁、定海、镇西、安国等军节度。海陵南
伐，以为神勇、武平等军都总管，由寿州道渡淮，与劝
农使移剌元宜合兵三万为先锋。是岁十月，至庐州，
与宋将王权军十馀万战于柘皋镇渭子桥，败之。至
和州南，复与王权军八万馀会战，又败之，追杀至江
上，斩首数千级。上即位于辽阳，海陵死，大军北还，将
渡淮而舟楫甚少，军士争舟，不得亟渡。阿邻得生口，
知可涉处，识以柳枝，命本部涉济。既至北岸，而诸军
之争渡者，果为宋人邀击之。及入见，上闻阿邻淮上

卒。丧至京师，上命致祭于永安寺，百官赴吊，赙银五
百两、重彩三十端、绢百匹。